Aarhuus Stifts-Tidende, 1843-08-07
Fra Spanien meldes, at ogsaa Staden Saragossa har nu, da Madrid har overgivet sig til Jnsurgenterne, erklæret sig villig til at anerkjende den nye Regjering. Den 26de Juli var General Ametler rykket derind med 6 Batailloner. En anden Depesche melder, at Regenten og van Halen vare den 22de ifærd med at beskyde Sevilla, af hvis Forstæder een var allerede ganske ødelagt. Hvad han egentlig har i Sinde, vides ikke, men der forsikkres, at han endnu kan stille 25,000 Md. Mendizabal og San Miguel vare flygtede fra Madrid, og man troede, at Jurbano var fulgt med dem. For Hovedstadens Overgivelse havde der været nogle heftige Raadsforsamlinger: Brigadeer Lemmer, havde erklæret den franske Gesandt, Hertugen af Glücksbjerg, at han vilde forsvare Staden Gade for Gade og tilsidst trække sig tilbage til Dronningens Palais, efter iforveien at have sprængt de tre Krudtmagasiner i Luften. Mendizabal vilde stille Dronningen midt iblandt Tropperne, og lade disse, med hende, slaae sig igjennem Jnsurgenterne til Espartero. Paa den herimod gjorte bemærkning, at det diplomatiske Korps vilde ikke tillade dette, havde han svaret: Hvis det diplomatiske Korps intervenerer, saa sender jeg Gesandterne deres Passer og lader skyde Enhver, som endnu er her 24 Timer efter." Det diplomatiske Korps protesterede paa det alvorligste mod Stadens Forsvar, som faretruende for Dronningens Sikkerhed; og paa Gesandternes Forlangende, at ville, i Tilfælde af et Angreb, begive sig til Slottet, for der at vaage over Dronningens Sikkerhed, gav Mendizabal til Svar, at herpaa kunde Regjeringen ikke indlade sig. Da Narvaez var stødt sammen med Seaone's Tropper, havde han tiltalt disse Sidste saaledes: "Vaabenbrødre. Jeg spørger Eder, foretrække J een eneste Mands Lykke for hele Nationens Jeg spørger Eder, foretrække J hele Nationens Ruin for een eneste Mands!" Og disse Ord vare nok til at bevæge Seaone's Tropper til at forene sig med deres Modstandere. – Mendizabal havde virkelig opbudt Alt til Madrids Forsvar. Det var lykkedes ham, paa Snigveie, at bringe Resten af Enna's Division, samt Jrriartes Kolonne, og en Afdeling, som var flygtet fra Murcia, ind til Madrid. Disse Tropper udgav Mendizabal for at være Avantgarden af et til Madrids Undsætning fremrykkende Korps. Denne Kolonne sendte han ud, for at operere i Ryggen af Narvaez, men neppe var den kommen udenfor Staden, for den erklærede sig for Jnsurgenterne, og samme Tilfælde var det med Sepanes Division. Da gav Staden efter, og overgav sig ubetinget. Sepane blev gjort til Fange, og Zurbano forfulgtes en lang Strækning. Nogle Opløb i Staden endtes med, at Nogle, som havde raabt; Espartero leve!" bleve grebne og skudte. Nu var Madrid rolig; Serrand havde foreløbigen grebet Regjeringstøilen, i Forening med det paany indsatte Ministerium Lopez. Den nye Regjering har udnævnt Narvae, til Generallieutenant, Generalcapt, i Madrid og Høistcommanderende for alle de i Residentsstaden værende Tropper; Prim til Greve af Reuss og Gouverneur i Madrid, Qvinto til Civilchef; Aspiroz til Chef for den første Oppositionsleir, Cortina til Generalinsp. for National gaarden; osv. - Nogle engelske Krigskibe vare afseilede fra Gibraltar til Cadix. Til denne Stad ty alle Flygtningerne hen, og man troer, at Espartero vil opslaae sin Residents der. Ogsaa i Portugal, navnligen i Nærheden af den spanske Grændse, skal der nu være udbrudt Uroligheder, der siges at have en republikansk Characteer. Dronningen, Donna Maria da Gloria, er bleven lykkeligt forløst med en Prindsesse.